  Анжелика Тихонова корреспондент Удмуртиын «Анаелы гожтэт» акци ялӥзы. Отчы вань мылкыд карисьёс пыриськыны быгато. Со сярысь «Удмурт нылкышно кенеш» огазеяськонлэн «ВКонтакте» мерлыко вотэсысь бамаз ивортӥзы. Акциез, Россиын 29-тӥ шуркынмонэ пусйиськись Анайлэн нуналэзлы но 27-тӥ шуркынмонэ Удмурт кыллэн нуналэзлы тупатыса, «Удмурт нылкышно кенеш» огазеяськон ортчытэ. Ужрадэ пыриськон понна анайлы шуныт кылъёс сӥзьыса, яратэмез вераса, гожтэт гожтоно но сое мерлыко вотэсъёсысь ас баме #Анаелыгожтэт но #Удмуртнылкышнокенеш хештегъёсын поттоно. Тужгес усто ужъёсты «Удмурт нылкышно кенеш» огазеяськонлэн «ВКонтакте» но «Инстаграм» мерлыко вотэсъёсысь бамъёсаз поттозы.  Тегъёс: Мерлык Ижкар Удмуртия удмуртъёс удмурткыл Удмуртнылкышнокенеш анайёс  